b'\n_START_ARTICLE_\nFiat Chrysler Automobiles\n_START_SECTION_\nPenkme\xc4\x8dio planas (2014\xe2\x80\x932018)\n_START_PARAGRAPH_\n2014 m. gegu\xc5\xbe\xc4\x97s 6 d. Fiat Chrysler Automobiles paskelb\xc4\x97 penkme\xc4\x8dio plan\xc4\x85. Pagal j\xc4\xaf kompanija sieks, kad pardavimai padid\xc4\x97t\xc5\xb3 iki 7 milijon\xc5\xb3 vienet\xc5\xb3, apyvarta siekt\xc5\xb3 132 milijardus eur\xc5\xb3, pelnas iki 5 milijard\xc5\xb3 eur\xc5\xb3, o pramon\xc4\x97s skolos 2015 m. pasiekt\xc5\xb3 11 milijardus eur\xc5\xb3 bei suma\xc5\xbe\xc4\x97t\xc5\xb3 iki 0,5-1 milijardo 2018 m. pabaigoje._NEWLINE_Did\xc5\xbeiausias pasaulinis augimas siejamas su Jeep produkcija d\xc4\x97l jos \xc5\xbeinomumo visame pasaulyje ir augan\xc4\x8dios SUV rinkos besivystan\xc4\x8diose \xc5\xa1alyse. Chrysler bus pagrindin\xc4\x97 JAV rinkos \xc5\xbeaid\xc4\x97ja ir konkuruos su Ford, Chevrolet, Toyota ir Volkswagen, o Dodge bus skirta galing\xc5\xb3 automobili\xc5\xb3 rinkai. Alfa Romeo taps kompanijos auk\xc5\xa1tos klas\xc4\x97s marke ir konkuruos su Mercedes-Benz, BMW bei Audi. Maserati d\xc4\x97mesys bus skirtas ypa\xc4\x8d prabangi\xc5\xb3 automobili\xc5\xb3 klasei ir konkuravimui su Bentley ir Rolls-Royce. FIAT, kuris bus pagrindinis kompanijos \xc5\xbeenklas u\xc5\xbe JAV rib\xc5\xb3, kartu su Ram Trucks i\xc5\xa1liks nepakit\xc4\x99, tuo tarpu SRT bus sujungtas su Dodge._NEWLINE_Kiek kitokia situacija bus su Lancia, kuri pasitrauks i\xc5\xa1 vis\xc5\xb3 rink\xc5\xb3 u\xc5\xbe Italijos rib\xc5\xb3. Galimai Lancia tur\xc4\x97s tris naujus modelius ant Fiat Tipo platformos 2018 m. ir vienas naujas ma\xc5\xbeas automobilis kartu su Ford platforma.'